राशन डीलरों ने 30 हजार रुपए मासिक मानदेय की मांग पर किया प्रदर्शन
राजस्थानराज्य अधिकृत राशन विक्रेता नियोजन संघ के बैनर तले सोमवार को राशन डीलरों ने सीएम के नाम कलेक्टर को ज्ञापन सौंपा। जिसमें 30 हजार रुपए मासिक मानदेय देने सहित अन्य मांगें की।
डीलरों ने ज्ञापन में कहा है कि बायोमैट्रिक व्यवस्था के माध्यम से जो पारदर्शिता लाई गई है वह सरकार का सराहनीय कदम है। लेकिन पोस मशीन में कनेक्टिवटी, सर्वर डाउन, वरिष्ठ उपभोक्ताओं के अंगूठा निशानी स्केन नहीं होने से राशन वितरण करने में परेशानी का सामना करना पड़ रहा है। साथ ही राशन विक्रेताआें काे प्राप्त कमीशन से ना तो दुकान का किराया निकल पा रहा है और ना ही कर्मचारी का वेतन निकल पा रहा है।
साथ ही राशन डीलरों के परिवारों का पालन पोषण भी नहीं हो पा रहा है। ज्ञापन में कम से कम 30 हजार रुपए मासिक मानदेय देने, दुकान पर अनियमितता मिलने पर आपराधिक प्रकरण की बजाय विभागीय कार्रवाई करने, राशन विक्रेता की मृत्यु होने पर एक माह के अंदर आश्रित को दुकान आवंटन करने तथा पोस मशीन की कनेक्टिविटी, सर्वर आदि तकनीकी खराबी को दूर करने सहित अन्य मांग की हैं। ज्ञापन देने वालों में प्रमोद कुमार, महेन्द्र त्यागी, सुखवीर सिंह, भगवान सिंह, बिजेन्द्र, पवन कुमार, रामखिलाड़ी, रामदास, संतोष, मीरा देवी आदि डीलर मौजूद रहे।
बसेड़ी| क्षेत्रके राशन डीलरों ने सोमवार को अपनी 11 सूत्रीय मांगों को लेकर एसडीएम कैलाशचंद्र गुर्जर को मुख्यमंत्री के नाम ज्ञापन सौंपा। ज्ञापन में राशन डीलरों ने राशन विक्रेता का मानदेय निश्चित कर 30 हजार रुपए मासिक करने दुकान किराया निश्चित करने, विक्रेता द्वारा किन्ही कारणों से अनियमितता होने पर उसके खिलाफ आपराधिक प्रकरण नहीं बनाने के बजाय विभागीय कार्यवाही करने, राशन विक्रेता की मृत्यु के एक माह के भीतर आश्रित को दुकान आवंटन नियुक्त करने, वितरण होने वाली समस्त सामग्री पर 2 प्रतिशत क्विंटल छीजत देने, पोस मशीन के रखरखाव के लिए कम से कम 20 रुपए प्रति क्विंटल निश्चित करने, दुकान पर वितरण की अवधि पखवाड़े के स्थान पर साप्ताहिक करने, राशन विक्रेता को आकस्मिक बीमारी, विवाह अन्य कार्यक्रम के लिए एवं राष्ट्रीय त्यौहार के लिए अवकाश का प्रावधान करने, राशन विक्रेता के गोदाम पर आवश्यक सामग्री गेहूं, चीनी एवं अन्य सामग्री की डोर स्टेप डिलेवरी सुनिश्चित करने, जिन दुकानदारों के 16 अगस्त 2016 को दुकान बंद होने के कारण निलम्बित किया गया उनके लाइसेंस अविलंब बहाल करने सहित विभिन्न समस्याओं के निराकरण की मांग की। इस दौरान जिलाध्यक्ष रामनाथ सिंह परमार, बसेड़ी अध्यक्ष श्रीचन्द शर्मा, देवीचरन मीना सरमथुरा, रामनिवास, केदार मीना, सुशीला, राजवीर सिंह, श्रीभान, राजू, शिवप्रकाश, भीमसेन सहित कई राशन डीलर मौजूद रहे।
बाड़ी| उपखण्डके विभिन्न राशन डीलरों ने अपनी विभिन्न मांगों को लेकर सोमवार को उपखंड कार्यालय में एसडीएम जीएल मीणा को मुख्यमंत्री के नाम ज्ञापन सौंपा और कार्यवाही की मांग की।
राशन डीलर संघ ने अपने निश्चित मानदेय के निर्धारित किये जाने की मांग की है। साथ में दस सूत्रीय मांगपत्र उपखंडाधिकारी को दिया। ज्ञापन पर उपखंड बाड़ी के साथ ग्रामीण क्षेत्र के राशन डीलरों के हस्ताक्षर हैं।
बसेड़ी. समस्याओं को लेकर एसडीएम को ज्ञापन सौंपते राशन डीलर।
धौलपुर. एसडीएम को ज्ञापन देने आए राशन डीलर।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva